biswa921/hiwiki-latest-pages-articles-raw huggingface dataset:
दाबलंघिका

200px|left|thumb|साइफन का सिद्धांत
200px|right|thumb|व्युत्क्रम दाबलंघिका (इन्वर्स साइफन)
दाबलंधिका वा साइफन (Siphon या Syphon) न्यून कोण पर मुड़ी हुई नली के रूप का एक यंत्र होता है, जिससे तरल पदार्थ एक पात्र से दूसरे में तथा नीचे स्तर में पहुँचाया जाता है।

साइफन की क्रिया पूर्वोक्त नली के दोनों सिरों पर दाब के अंतर के कारण होती है और जब पात्र खाली हो जाता है, या दोनों पात्रों में तरल पदार्थ का स्तर समान हो जाता है, तब बहाव रुक जाता है। इस यंत्र के द्वारा बीच में आनेवाली ऊँची रुकावटों के पार भी तरल पदार्थ, शक्ति का व्यय किए बिना, भेजा जा सकता है। साधारण साइफन की नली को स्थानांतरित किए जानेवाले तरल पदार्थ से भर दिया जाता है और उसके लंबे अंग के सिरे को अंगुली से बंद कर, छोटी बाँह के सिरे को तरल पदार्थ में डुबा और लंबी बाँह के सिरे को दूसरे पात्र में कर, अंगुली हटा लेते हैं। तरल पदार्थ का दूसरे पात्र में बहना अपने आप आरंभ हो जाता है। ऐसे साइफन को प्रयोग से पहले प्रत्येक बार भरना आवश्यक होता है।
right|thumb|200px|साइफन लॉक (ताला)
विविध उपयोगों के लिए इस यंत्र के अनेक रूप प्रचलित हैं। कुछ में नली को भरने के, या उसे भरे (और इस प्रकार आवश्यकता होने पर स्वयं चालू होने योग्य बनाए) रखने के, उपकरण हाते हैं। साइफन के सिद्धांत पर काम करनेवाले नलों से बहुधा जल को पहाड़ियों या टीलों पर, ऊँची नीची भूमि से होते हुए, किसी घाटी के पार पहुँचाने का काम लिया जाता है। ऐसे साइफनों में टीले या ऊँचाई पर स्थित नल में फँसी हुई वायु के निकास के लिए एक वाल्व का होना आवश्यक है। सोडावटर से भरे हुए बर्तनों में स उसे निकालने के लिए जो साइफन लगाए जाते हैं उनकी नली में एक स्प्रिंग वाल्व लगा रहता है, जो एक लीवन दबाने पर खुल जाता है और सोडावाटर की गैस के दबाव से जल बाहर निकल आता है।

साइफन के अन्य अनेक उपयोग हैं।

 बाहरी कड़ियाँ 
 The Straight Dope: How Does A Siphon work?
 Pnematics of Hero of Alexandria - Interesting Applications of Siphons

श्रेणी:तरलगतिकी
श्रेणी:औज़ार
ब्रिटिश कोलम्बिया

thumb|right|200px| की स्थिति।
ब्रिटिश कोलम्बिया, (अंग्रेज़ी: British Columbia, फ्राँसीसी: a Colombie-Britannique) कनाडा का एक प्रान्त है जो कनाडा के प्रशान्त महासागर से लगते पश्चिमी तट पर स्थित है। यह कनाडा का तीसरा सबसे बड़ा प्रान्त है जिसका क्षेत्रफल ९,४४,७३५ वर्ग किमी है। २००६ की जनगणना के अनुसार इस प्रान्त की कुल जनसंख्या ४१,१३,४८७ थी।

इस प्रान्त की राजधानी विक्टोरिया है और राज्य का सबसे बड़ा नगर वैंकूवर है। इसी नगर में ब्रिटिश कोलम्बिया की लगभग आधी जनसंख्या निवास करती है (२० लाख)। अन्य बड़े नगर हैं: केलोव्ना, अबोट्स्फोर्ड, कैम्लूप्स, नानाइमो और प्रिन्स जॉर्ज।

इस प्रान्त के बड़े उद्योग हैं: वानिकी, पर्यटन, खनन और मछलीपालन।

यह प्रान्त १९७१ में कनाडा से जुड़ा। इस प्रान्त की सीमांकन को लेकर कनाडा और संयुक्त राज्य अमेरिका में कुछ असहमति थी। दक्षिणी सीमा ४९वें समानान्तर पर स्थित है, जैसा ऑरेगन सन्धि में स्वीकृत किया गया था जो १८४६ में हुई थी। सान जुआन द्वीपों और अलास्का की सीमा से भी कुछ विवाद थे, पर वह सुलझा लिए गए।

इस प्रान्त के प्रमुख गॉर्डन कैम्पबेल हैं और वे लिब्रल पार्टी के नेता हैं।

२०१० के शीतकालीन ओलम्पिक खेल इस प्रान्त के सबसे बड़े नगर वैंकूवर में आयोजित किए जाएंगे। स्कींग प्रतियोगिताएँ व्हिस्लर में आयोजित होंगी जो एक विश्व-प्रसिद्ध स्कींग स्थान है।

 बाहरी कड़ियाँ 
 ब्रिटिश कोलम्बिया आधिकारिक जालस्थल 

श्रेणी:कनाडा के प्रान्त
श्रेणी:ब्रिटिश कोलम्बिया
चौघडिया

अंगूठाकार|भारतीय एव्ं वेदिक रितियों के अनुसार दरशाया गया एक चोघडिया
चौघडिया भारत के पश्चिम राज्यों में किया जाता है। क्रय-विक्रय करने के लिये इस मुहुर्त का विशेष रूप से प्रयोग किया जाता है। इसके अन्तर्गत समय को रोग, उद्धोग, चर, लाभ, अमृत, काल, शुभ, चाल आदि में बांटा जाता है। चौघडिया मुहूर्त क्योंकि सूर्योदय पर आधारित है, इसलिये प्रत्येक शहर के लिये इसके समय में बदलाव आता रहता है।

'चौघडिया क्या है

चौघडिया में 24 घण्टों को 16 घटियों में बांटां जाता है। एक घटी (घडी) लगभग 22 मिनट 20 सैकेन्ड की होती है। एक मुहूर्त में चार घटियां (घडियां) ली जाती है। चार घटियों से ही इसका नाम "चौघडी" पड़ा है। इस प्रकार के 08 मुहूर्त दिन में तथा 08 मुहूर्त रात्रि में आते हैं। इसमें प्रत्येक मुहुर्त लगभग 1.30 घण्टे का होता है। यह मुहूर्त निकालने का सबसे आसान तरीका है। प्रत्येक सप्ताह में दिन -रात्रि के मिलाकर कुल 112 मुहूर्त बनते हैं।

जैसे: मंगलवार के दिन - रोग, उद्दोग, चर, लाभ, अम्रत, काल, शुभ इस क्रम में ये मुहूर्त आते हैं। ये सात प्रकार के होते हैं।

चौघडिया का प्रयोग कब करें?

इन मुहूर्त का प्रयोग, दिन - रात्रि में पूजा का शुभ समय जानने के लिये किया जाता है। विशेष उद्धेश्य के लिये यात्रा का आरम्भ करने के लिये इसका प्रयोग किया जाता है। पारिवारिक समारोह व उत्सव मनाने के लिये भी चौघडिया का प्रयोग होने के कारण आज यह विशेष मूहूर्तों की श्रेणी में आ गया है।

चौघडिया में कौन सा मुहुर्त शुभ/ अशुभ होता है?

चौघडिया मुहूर्त में सबसे अधिक अमृ्त, लाभ, शुभ, चर को मध्यम स्तर तक अशुभ माना जाता है। तथा उद्धोग, रोग व काल को अशुभ माना जाता है।
इसमें भी अमृ्त समय में पूजा, समारोह करना विशेष शुभता देता है। लाभ समय में क्रय-विक्रय के कार्य, तथा गतिशील वस्तुओं को क्रय करने के लिये चर व शुभ मुहुर्त को प्रयोग किया जा सकता है। इसी प्रकार रोग समय में यात्रा आरम्भ करना इसके नाम के अनुसार शुभ नहीं माना जाता है।

 बाहरी कड़ियाँ 
 अपने शहर का चौघडिया कैसे निकालें ? 
 चौघडिया चौघडिया दिन रात का
वैदिक ज्योतिष

भारतीय संस्कृति का आधार वेद को माना जाता है। वेद धार्मिक ग्रंथ ही नहीं है बल्कि विज्ञान की पहली पुस्तक है जिसमें चिकित्सा विज्ञान, भौतिक, विज्ञान, रसायन और खगोल विज्ञान का भी विस्तृत वर्णन मिलता है। भारतीय ज्योतिष विद्या का जन्म भी वेद से हुआ है। वेद से जन्म लेने के कारण इसे वैदिक ज्योतिष के नाम से जाना जाता है।

वैदिक ज्योतिष की परिभाषा

वैदिक ज्योतिष को परिभाषित किया जाए तो कहेंगे कि वैदिक ज्योतिष ऐसा विज्ञान या शास्त्र है जो आकाश मंडल में विचरने वाले ग्रहों जैसे सूर्य, चन्द्र, मंगल, बुध के साथ राशियों एवं नक्षत्रों का अध्ययन करता है और इन आकाशीय तत्वों से पृथ्वी एवं पृथ्वी पर रहने वाले लोग किस प्रकार प्रभावित होते हैं उनका विश्लेषण करता है। वैदिक ज्योतिष में गणना के क्रम में राशिचक्र, नवग्रह, जन्म राशि को महत्वपूर्ण तत्व के रूप में देखा जाता है।

राशि और राशिचक्र

राशि और राशिचक्र को समझने के लिए नक्षत्रों को को समझना आवश्यक है क्योकि राशि नक्षत्रों से ही निर्मित होते हैं। वैदिक ज्योतिष में राशि और [[राशिचक्र[[ निर्धारण के लिए 360 डिग्री का एक आभाषीय पथ निर्धारित किया गया है। इस पथ में आने वाले तारा समूहों को 27 भागों में विभाजित किया गया है। प्रत्येक तारा समूह नक्षत्र कहलाते हैं। नक्षत्रो की कुल संख्या 27 है। 27 नक्षत्रो को 360 डिग्री के आभाषीय पथ पर विभाजित करने से प्रत्येक भाग 13 डिग्री 20 मिनट का होता है। इस तरह प्रत्येक नक्षत्र 13 डिग्री 20 मिनट का होता है।

वैदिक ज्योतिष में राशियो को 360 डिग्री को 12 भागो में बांटा गया है जिसे भचक्र कहते हैं। भचक्र में कुल 12 राशियां होती हैं। राशिचक्र में प्रत्येक राशि 30 डिग्री होती है। राशिचक्र में सबसे पहला नक्षत्र है अश्विनी इसलिए इसे पहला तारा माना जाता है। इसके बाद है भरणी फिर कृतिका इस प्रकार क्रमवार 27 नक्षत्र आते हैं। पहले दो नक्षत्र हैं अश्विनी और भरणी हैं जिनसे पहली राशि यानी मेष का निर्माण होता हैं इसी क्रम में शेष नक्षत्र भी राशियों का निर्माण करते हैं।

नवग्रह

वैदिक ज्योतिष में सूर्य, चन्द्र, मंगल, बुध, गुरू, शुक्र, शनि और राहु केतु को [[नवग्रह[[ के रूप में मान्यता प्राप्त है। सभी ग्रह अपने गोचर मे भ्रमण करते हुए राशिचक्र में कुछ समय के लिए ठहरते हैं और अपना अपना राशिफल प्रदान करते हैं। राहु और केतु आभाषीय ग्रह है, नक्षत्र मंडल में इनका वास्तविक अस्तित्व नहीं है। ये दोनों राशिमंडल में गणीतीय बिन्दु के रूप में स्थित होते हैं।

लग्न और जन्म राशि

पृथ्वी अपने अक्ष पर 24 घंटे में एक बार पश्चिम से पूरब घूमती है। इस कारण से सभी ग्रह नक्षत्र व राशियां 24 घंटे में एक बार पूरब से पश्चिम दिशा में घूमती हुई प्रतीत होती है। इस प्रक्रिया में सभी राशियां और तारे 24 घंटे में एक बार पूर्वी क्षितिज पर उदित और पश्चिमी क्षितिज पर अस्त होते हुए नज़र आते हैं। यही कारण है कि एक निश्चित बिन्दु और काल में राशिचक्र में एक विशेष राशि पूर्वी क्षितिज पर उदित होती है। जब कोई व्यक्ति जन्म लेता है उस समय उस अक्षांश और देशांतर में जो राशि पूर्व दिशा में उदित होती है वह राशि व्यक्ति का जन्म लग्न कहलाता है। जन्म के समय चन्द्रमा जिस राशि में बैठा होता है उस राशि को जन्म राशि या चन्द्र लग्न के नाम से जाना जाता है।

श्रेणी:भारतीय ज्योतिष
मैनिटोबा का ध्वज

thumb|right|200px|मैनिटोबा का ध्वज
मैनिटोबा का ध्वज रेड एन्साइन का रूपान्तर है जिसपर प्रान्त के राज्यचिह्न का कवच बना हुआ है। ध्वज को ११ मई, १९६५ को मैनिटोबा विधानसभा में एक विधेयक पारित कर स्वीकृत किया गया था। महारानी एलिजाबेथ द्वितीय ने यूनियन जैक के उपयोग को अक्टूबर १९६५ में अनुमति दी थी और इसे १२ मई, १९६६ को घोषित किया गया। ध्वज को अपनाने का निर्णय तब लिया गया जब संघीय सरकार ने कनाडियाई रेड एन्साइन को हटाकर मेपल की पत्ती से बदलने का निर्णय लिया। ओण्टारियो का ध्वज भी इन्हीं परिस्थितियों में अपनाया गया।

 इन्हें भी देखें 
 मैनिटोबा का राज्यचिह्न
 मैनिटोबा

ध्वज
मैनिटोबा का राज्यचिह्न

thumb|right|200px|मैनिटोबा का राज्यचिह्न
मैनिटोबा का राज्यचिह्न यूनाइटेड किंगडम के राजा एड्वर्ड सप्तम के शाही आदेश पर १० मई, १९०५ को प्रदान किया गया था। शीर्ष पर सन्त जॉर्ज का सलीब है, जो इंग्लैण्ड का प्रतीक है। बाइसन इस बात का प्रतीक है कि कभी इस प्रान्त में यह पशु बहुतायत में उपलब्ध था। राज्यचिह्न का शेष भाग १९९२ में प्रदान किया गया था।

शीर्ष पर बना हेलमिट इस प्रान्त के कनाडा परिसंघ में सह-सम्प्रभुता का प्रतीक है। कवर कनाडा के राष्ट्रीय रंगों से आता है। शिखा पर एक ऊदबिलाव है, जो कनाडा का आधिकारिक पशु है, क्रोकस को समर्थन देता हुआ, मैनिटोबा का प्रान्तीय पुष्प है। यह एक मुकुट द्वारा आक्ष्छादित है, जो शाही सम्प्रभुता का प्रतीक है।

 इन्हें भी देखें 
 मैनिटोबा का ध्वज
 मैनिटोबा

राज्यचिह्न
हर्रैया

हर्रैया (Harraiya) भारत के उत्तर प्रदेश राज्य के बस्ती ज़िले में स्थित एक नगर और नगरपंचायत है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 भूगोल 
हर्रैया मनोरमा नदी के तट पर स्थित है। इस नदी की महिमा का वर्णन शास्त्रों में भी है:

यथा -
अन्य क्षेत्रे कृतं पापं काशी क्षेत्रे विनश्यति।
काशी क्षेत्रे कृतं पापं प्रयाग क्षेत्रे विनश्यति। 
प्रयाग क्षेत्रे कृतं पापं मनोरमा विनश्यति।
मनोरमा कृतं पापं वज्रलेपो भविष्यति। 

हर्रैया एक तहसील है। 1857 के स्वतंत्रता संग्राम में, हर्रैया तहसील के अमोढ़ा राज्य के लगभग 250 शहीदों को ब्रिटिश सरकार ने छावनी स्थित पीपल के पेड़ों से लटका दिया था। हर्रैया नाम के बारे में एक महाकाव्य कहानी है कि भगवान राम  सीता और लक्ष्मण के साथ रामायण युग में इसी रास्ते से यात्रा की थी। इसलिए इसे अवधी में हरिरहिया  कहा गया जो बाद में हर्रैया में बदल गया। हर्रैया एक विधान सभा क्षेत्र भी है। वर्तमान में इस विधान सभा का प्रतिनिधि श्री अजय सिंह कर रहे हैं । इस क्षेत्र मे कई धार्मिक स्थल एवं ऐतिहासिक विरासत है ।

 जनसांख्यिकी 
2001 भारत की जनगणना में, हर्रैया की आबादी 8333 थी पुरुषों की आबादी 52% और महिलाओं की 48% थी। हर्रैया की एक औसत साक्षरता 65% थी। जो राष्ट्रीय औसत 59.5% से अधिक थी जिसमे पुरुष साक्षरता 72% और महिला साक्षरता 56% थी। हर्रैया में जनसंख्या का 17% उम्र के 6 वर्ष से कम थी।

 हर्रैया के अन्तर्गत प्रमुख गाँव 
अमोढ़ा, कौड़ी कोल, कटास, कौवाडाड, दुहवा मिश्र ,भादासी, छावनी, बेलभरिया राम गुलाम, कुबेर गंज, श्रंगीनारी, तालागांव, हंसराजपुर, औरंगाबाद, बरहपुर, शेरवाडीह, परशुरामपुर, पकरी जप्ती, भीटी मिश्र, रमवापुर, धिरौलीबाबू,शेखपुरा, गुंडा कुंवर, बभंनगंवा, पचवस, पखेरवा, बबुरीबाबु, रामगढ, लजघटा, खेसुआ, जैतापुर, इनौली, अरजानीपुर, नेदुला, कोहराये, जगदीशपुर, निदूरी खम्हौवा, पेनहाँ, पूरे गंगाराम, भदावल, मधवापुर, हुंडरा कुंवर, मुरादीपुर।चौकड़ी  मल्लूपुर, घोरसाएं, वीरपुर, करनाई, नीमडड, चैनपुर राय , कनरक पुर , मरवटिया कुंवर, मदनापुर, पुरैन खास, हशीनाबाद, अमारी भैरवपर, नान्देकुआं, थान्हाखास बसदेवा कुंवर जैसे कई गांव मौजूद हैं।

 इन्हें भी देखें 
 बस्ती ज़िला

 सन्दर्भ 

श्रेणी:बस्ती ज़िला
श्रेणी:उत्तर प्रदेश के नगर
श्रेणी:बस्ती ज़िले के नगर
अंतरीप

thumb|right|300px|स्कॉटिश उच्चभूमि में स्थित एक अंतरीप
अंतरीप, किसी समुद्र या कभी कभी भूमि से भी ऊपर की ओर उभरा हुए भूमि के भाग को कहते हैं। जब यह जल (अमूमन समुद्र) से उभरता है तो इसे प्रायद्वीप या रास कहा जाता है। 

अधिकतर अंतरीप, या तो किसी चट्टान के मुलायम हिस्सों के अपरदन के उपरांत बचे सख्त या कठोर हिस्सों से निर्मित होते हैं, या फिर यह दो नदी घाटियों के बीच जहां उनका संगम होता है, पर शेष बची उच्चभूमि होते हैं।

ऐतिहसिक रूप से अपनी विशेष स्थिति और स्वाभाविक रक्षात्मक गुण के कारण कई किलों और दुर्गों का निर्माण अंतरीपों पर किया गया है। आयरलैंड के अंतरीप किले इस का एक उदाहरण है।

 इन्हें भी देखें 
 सन्दर्भ 

 बाहरी कड़ियाँ 

श्रेणी:भूगोल शब्दावली
प्रायद्वीप

प्रायोद्वीप या प्रायःद्वीप एक स्थलरूप है जो मुख्य भूमि से विस्तृत है और अधिकांश भाग पर जल से घिरी हुई है, किन्तु इसकी सभी सीमाओं पर नहीं। प्रायोद्वीप को त्रिदिक् से जल से घिरे भूभाग के रूप में भी परिभाषित किया जाता है। प्रायोद्वीप सभी महाद्वीपों पर उपस्थित हैं। प्रायोद्वीप का आकार छोटे से बहुत बड़े तक हो सकता है।  विश्व का सबसे बड़ा प्रायोद्वीप अरब प्रायोद्वीप है। प्रायोद्वीपों का निर्माण विभिन्न कारणों से होता है।

 भारतीय उपमहाद्वीप और दक्षिण एशिया के प्रायद्वीप 
thumb|left|200px|दक्षिण भारत (भारतीय प्रायद्वीप)।
 भारतीय प्रायद्वीप: भारतीय उपमहाद्वीप स्वयं में ही एक प्रायद्वीप है।
 कोलाबा प्रायद्वीप, मुंबई
 दक्कन प्रायद्वीप
 वर्ली प्रायद्वीप, मुम्बई
 काठियावाड़ प्रायद्वीप, गुजरात
 ग्वादर प्रायद्वीप, पाकिस्तान
 जाफना प्रायद्वीप, उत्तरी श्रीलंका

 सन्दर्भ 

बाहरी कड़ियाँ

श्रेणी:स्थलाकृति
रास (स्थलाकृति)

thumb|right|300px|बीची रास की खड़ी चट्टानें, इंग्लैंड
रास (Headland) प्रायद्वीप का एक प्रकार है। रास सागर मे से उदग्र या उभरा हुआ भूमि का एक ऊँचा भाग होता है जो, तीन ओर से पानी से घिरा होता है। हिन्दी में रास शब्द का प्रयोग अब कम किया जाता है और इसके स्थान पर अंतरीप शब्द ही इसके पर्याय के रूप में प्रयुक्त होता है, हालांकि अंतरीप की स्वयं की परिभाषा के अनुसार उसके तीन ओर पानी का होना अनिवार्य नहीं है, पर रास के तीन किनारों पर सदैव जल उपस्थित रहता है।Whittow, John (1984). Dictionary of Physical Geography. London: Penguin, 1984, pp. 80, 246. .

 इन्हें भी देखें 
 अंतरीप

 सन्दर्भ 

श्रेणी:समुद्र-वैज्ञानिक पारिभाषिकी
*
श्रेणी:सागरीय जल कृत स्थलाकृति
श्रेणी:तटीय भूगोल
एगुलस अन्तरीप

thumb|एगुलस अंतरीप पर, अन्ध महासागर और हिन्द महासागर के बीच आधिकारिक विभाजन रेखा को इंगित करता हुआ एक निशान जिस पर अफ्रीकान और अंग्रेजी में अंकित है कि "एगुलस अन्तरीप आप अब अफ्रीका महाद्वीप के दक्षिणतम सिरे पर हैं"
केप एगुलस या एगुलस अन्तरीप  (अंग्रेजी: Cape Agulhas, पुर्तगाली: Cabo das Agulhas "सुईयों का अन्तरीप"), दक्षिण अफ्रीका के राज्य पश्चिमी केप, में स्थित एक चट्टानी अंतरीप है। भौगोलिक रूप से यह अफ्रीका का दक्षिणी सिरा है और आधिकारिक रूप से अन्ध महासागर और हिन्द महासागर का विभाजन बिंदु है। वैसे महासागरों के बीच का वास्तविक विभाजन बिंदु वो है जहां वर्तमान एगुलस धारा, बेंगुएला धारा से मिलती है, पर यह बिन्दु मौसम के अनुसार केप एगुलस और केप प्वाइंट के बीच बदलता रहता है।
 
ऐतिहासिक रूप से नाविक इस अंतरीप को, परंपरागत क्लिपर मार्ग पर एक बड़ा खतरा माना करते थे और अक्सर इसे महान अंतरीप कह कर पुकारा जाता था। इस अंतरीप के निकट ला'एगुलस नामक गांव स्थित है।

 सन्दर्भ 

 बाहरी कड़ियाँ 

श्रेणी:दक्षिण अफ़्रीका
केप प्वाइंट

thumb|right|केप प्वाइंट
केप प्वाइंट, केप प्रायद्वीप, के दक्षिणपूर्व किनारे पर स्थित एक अंतरीप है। लगभग तीस किलोमीटर लंबा यह पहाड़ी और सुंदर क्षेत्र अफ्रीकी महाद्वीप के दक्षिणतम सिरे पर, उत्तर से दक्षिण की ओर फैला है और दक्षिण अफ्रीका में स्थित है। टेबल पर्वत और केपटाउन, केप प्रायद्वीप के उत्तरी छोर के करीब स्थित हैं। यह केप ऑफ गुड होप के दक्षिणपश्चिम में लगभग 2.3 किलोमीटर (1.4 मील) पूर्व और थोड़ा उत्तर में निम्न निर्देशांकों पर स्थित है।Topo map of Cape Point, from the South African Geographical Names System

 सन्दर्भ 

 बाहरी कड़ियाँ 

श्रेणी:दक्षिण अफ़्रीका के दर्शनीय स्थल
श्रेणी:केपटाउन के दर्शनीय स्थल
साबूदाने की खिचड़ी

right|thumb|250px|साबूदाने की खिचड़ी
साबूदाने की खिचड़ी
मुख्यत: व्रत उपवास में बनाकर खाई जाती है 

यदि आप भी इसको उपवास के लिये बना रहे हैं तो इसमें सामान्य नमक की जगह सैंधा नमक का प्रयोग करें. साबूदाना दो तरह के होते हैं एक बड़े और एक सामान्य आकार के. यदि आप बड़े साबूदाना प्रयोग कर रहे हैं तो इसे 1 घंटा भिगोने के बजाय लगभग 8 घंटे भिगोये रखें. बाहर एशियाई स्टोर्स में यह साबूदाना Tapioca के नाम से उपलब्ध हो जाता है।

छोटे आकार के साबूदाने आपस में हल्के से चिपके चिपके रहते हैं लेकिन बड़े साबूदाने की खिचड़ी एकदम अलग बिखरी होती है। मुझे छोटे साबूदाने की अपेक्षा बड़े साबूदाने की खिचड़ी अधिक अच्छी लगती है लेकिन बड़े साबूदाने आस पास की किराना दुकानों में नहीं मिलते.

आवश्यक सामग्री

साबूदाना - 100 ग्राम
तेल या घी - 1.5 टेबल स्पून
जीरा - आधा छोटी चम्मच
हरी मिर्च - 2-3 (बारीक कतरी हुई)
मूंगफली के दाने - आधा छोटी कटोरी)
पनीर - 50 ग्राम (यदि आप चाहें)
आलू - 1 मीडियम आकार का
काली मिर्च - एक चौथाई छोटी चम्मच
नमक - स्वादानुसार
कसा हुआ नारियल - 1 टेबल स्पून (यदि आप चाहें)
हरा धनियां - 1 टेबल स्पून (बारीक कतरा हुआ)

विधि

साबूदाने को धो कर, 1 घंटे के लिये पानी में भीगने दीजिये. भीगने के बाद अतिरिक्त पानी निकाल दीजिये. यदि आप बड़े साबूदाना प्रयोग कर रहे हैं तो इसे 1 घंटा भिगोने के बजाय लगभग 8 घंटे भिगोये रखें.

आलू को छील कर धोइये और छोटे छोटे क्यूब्स में काट लीजिये. पनीर को भी छोटे छोटे क्यूब्स में काट लीजिये.

भारी तले की कढ़ाई में घी डाल कर गरम कीजिये. आलू के क्यूब्स गरम घी में डाल कर हल्के ब्राउन होने तक तल कर निकाल कर प्लेट में रख लीजिये. आलू के क्यूब्स तलने के बाद पनीर के क्यूब्स डाल कर हल्के ब्राउन तल कर उसी प्लेट में निकाल कर रखिये.

मूंगफली के दाने को मोटा चूरा कर लीजिये इसे दरेरा करें एकदम बारीक चूरा न करें

बचे हुये गरम घी में जीरा डाल दीजिये. जीरा भुनने के बाद, हरी मिर्च डाल दीजिये और चमचे से मसाले को चलाइये, इस मसाले मे मुंगफली का चूरा डाल कर एक मिनिट तक भूनिये. अब साबूदाना, नमक और काली मिर्च डाल कर अच्छी तरह 2 मिनिट चमचे से चला कर भूनिये. 2 टेबल स्पून पानी डाल कर धीमी गैस पर 7-8 मिनिट तक पकाइये,

ढक्कन खोलिये और देखिये कि साबूदाने नरम हो गये है। यदि नहीं हुये हैं और आपको मह्सूस हो कि अभी साबूदाने पकने के लिये और पानी चाहिये, तब 1 या 2 टेबल स्पून पानी डाल कर 4-5 मिनिट धीमी गैस पर और पकने दीजिये. आलू और पनीर के क्यूब्स मिला दीजिये. और चलाकर कढ़ाई को गैस से उतार लीजिये साबूदाना की खिचड़ी को बाउल या प्लेट में निकालिये. हरा धनियां नारियल ऊपर से डाल कर सजाइये.

आपकी साबूदाने की खिचड़ी (Sabudana khichdi) तैयार है। इसे गरमागर्म परोसिये.

 बाहरी कड़ियाँ 
संदर्भ : निशामधुलिका पर साबूदाना खिचड़ी
 साबूदाना खिचड़ी साबूदाने की खिचड़ी

श्रेणी:भारतीय व्यंजन
साबूदाने का खीर

right|thumb|100px|साबूदाने की खीर

साबूदाने का खीर

विधि :

1. साबूदाने को पानी से धो लें और पानी निकालकर 10-15 मिनट के लिए रख दें।
2.अब धीमी आँच पर दूध के साथ साबूदाने को पकाएं। इसको तब तक चलाएं जब तक कि दूध गाढ़ा और कम न हो जाए और साबूदाना पारदर्शी न दिखने लगे।
3.चीनी और इलायची पाउडर डालकर चलाएं और आँच से उतार लें।
4.एक बाउल में डालकर कर बादाम या पिस्ता डालकर ठंडा करके या गरमागरम सर्व करें।
 
सामग्री :

2 टेबल स्पून साबूदाना, 2 कप दूध, 2-3 पिसी हुई छोटी इलायची, 1 टेबल स्पून कटे हुए बादाम/ पिस्ता, 2 टेबल स्पून चीनी या स्वादानुसार।
कितने लोगों के लिए : 2

श्रेणी:भारतीय व्यंजन
साबूदाना मिक्चर

साबूदाना मिक्चर

सामग्री :
 
भारतीय व्यंजन100 ग्राम नायलोन साबूदाना, 50 ग्राम आलू का सूखा हुआ किस, 150 ग्राम कुटे या पिसे हुए मूँगफली के दाने, नमक स्वादानुसार, लाल मिर्च पावडर एक बड़ा चम्मच व 2 बड़े चम्मच शकर पीसी हुई, तलने के लिए तेल।

विधि :
 
सर्वप्रथम साबूदाने को गर्म तेल में डालकर फुला लें। उसके बाद आलू का सूखा किस भी तेल में तल लें। अब इसमें पिसे हुए मूँगफली के दाने, लाल मिर्च, नमक व पिसी हुई शकर डालकर मिक्स कर लें। 

साबूदाने का चिवड़ा बनकर तैयार हो गया। इसे आप चाय के साथ सर्व कर सकते हैं।

श्रेणी:भारतीय व्यंजन
गणितीय संकेतन

thumb|गणितीय संकेतन खंड का इतिहास (१९२८)
गणितयीय संकेतन (Mathematical Notations) वे चिन्ह अथवा संकेत हैं जो किसी गणितीय क्रिया अथवा संबंध को व्यक्त करने में, किसी गणितयी राशि की प्रकृति अथवा गुण को दर्शाने में, अथवागणित में प्राय: प्रयुक्त होनेवाले वाक्यांश, विशिष्ट संख्या या गणितीय राशि को निर्दिष्ट करने के लिए प्रयुक्त किए जाते हैं। इस प्रकार अ + ब में धन का चिन्ह निर्दिष्ट करता है कि अ में ब जोड़ना है; अ < ब में असमता का चिन्ह (<) अ का ब से छोटा होने का संबंध दर्शाता है; फ (य) में, संकेत यह सूचित करता है कि फलन फ (य) एकरूप वर्धमान फलन (Monotonic increasing function) है।

गणितीय संकेतन की सहायता से गणित के तर्क संक्षिप्त रूप से लिखे जा सकते हैं और इस प्रकार यह गणितीय चिंतन में सहायक है। पाठक सूक्ष्म और तर्कसंगत भाषा की सहायता से जटिल संबंधों को सरलता से समझ सकता है। मध्ययुगीन शताब्दियों में संकेतन के यथेष्ट विकास के अभाव में गणित की प्रगति अवरु द्ध हो गई थी। १६ वीं शताब्दी के अंत में प्रारंभिक बीजगणित का शुद्ध सांकेतिक रूप में विकास होने के पश्चात ही १७वीं शताब्दी में गणित की कुछ विशिष्ट शाखाओं की उन्नति हो सकी।

प्राचीन हस्तलिखित ग्रंथों में विभिन्न संकेत तथा संश्लेषण मिलते हैं, किंतु समय के साथ उन सब में परिवर्तन हुए और वे अनेक रूपांतर के पश्चात वर्तमान रूप में आए। व्यावहारिक संकेतन की उन्नति बहुत धीरे-धीरे हुई और वे ही संकेत प्रयुक्त होते रह सके जो संक्षिप्त थे, गणितीय सिद्धांतों के प्रयोगानुकूल पाए गए और सरलता से मुद्रित किए जा सके। कभी कभी किसी संकेत का दीर्घकालीन प्रचलन भी उसके ग्रहण किए जाने का कारण हुआ है, यद्यपि उसके स्थान पर अधिक उपयोगी संकेत का प्रचार हो चुका था, जैसे करणी सचिन्ह का, जो अधिक लचीले भिन्नात्मक घातांक के होते हुए अब भी उपयोग किया जाता है :

प्रारंभिक बीजगणित के धन (+) तथा ऋण (-) चिन्ह सबसे पूर्व सन्‌ १४८९ में मुद्रित हुए थे और गुणन तथा भाग के चिन्ह सबसे पहले क्रमश: सन्‌ १६३१ और १६५९ में प्रकाशित हुए थे। समता का चिन्ह रॉबर्ट रिकार्डे (Robert Ricarde) ने सन्‌ १५५७ में प्रचलित किया था।

 संख्याएं 

 इन***्हें भी देखिये 
 गणितीय संकेतों की सूची

 संदर्भ ग्रंथ 
 फ्लोरियन केजोरी : हिस्ट्री ऑव मैथिमैटिकल नोटेशंस, २ भाग (१९२८, २९);
 वीरा सैनफोर्ड : शॉर्ट हिस्ट्री ऑव मैथिमैटिक्स (१९३०);
 एरिक टेंपुल बेल : डेवलपमेंट ऑव मैथिमैटिक्स (१९४०)

 बाहरी कड़ियाँ 
 Earliest Uses of Various Mathematical Symbols
 Mathematical ASCII Notation how to type math notation in any text editor.
 Mathematics as a Language at cut-the-knot
 Stephen Wolfram: Mathematical Notation: Past and Future. October 2000. Transcript of a keynote address presented at MathML and Math on the Web: MathML International Conference.

*
श्रेणी:गणित की भाषा
साजिद खान

साजिद खान (जन्म- 28 दिसम्बर 1951 मुंबई, भारत - मौत- 22 दिसम्बर 2023) एक पूर्व भारतीय अभिनेता हैं जो फराह खान के भाई साजिद खान से भिन्न हैं। वे भारत के मेहबूब स्टूडियो के संस्थापक और भारतीय फिल्म निर्माता मेहबूब खान के दत्तक पुत्र हैं।

 कैरिअर 

 वर्तमान गतिविधियां 
 यह दर्ज किया गया है कि साजिद के पास एक कारखाना था जिसमें दिखावटी गहनों का उत्पादन किया जाता था। वे तलाकशुदा है और एक बेटा है, जिसका नाम समीर है। उन्हें आज भी प्रशंसकों द्वारा याद किया जाता है और कई ऑनलाइन प्रशंसक साइट हैं।
बेवर्ली हिल्स में कोर्टनी के साथ रहते थे।

 फ़िल्मों की सूची 
220px|right
 फिल्में 
 हीट एंड डस्ट (1983) .... डकैत मुखिया 
 दहशत (1981)
 जिंदगी और तूफान (1975)
 महात्मा एंड द मैड बॉय (1974) .... मैड ब्वॉय
 सवेरा (1972)
 द सिंगिंग फिलिपिना (1971)
 माया (1966) ... राजी 
 सन ऑफ इंडिया (1962)
 मदर इंडिया (1957) .... युवा बिरजू (बाल कलाकार)

 टीवी प्रस्तुति 
 द बिग वैली - द रॉयल रोड (1969, 1 एपिसोड) .... रणजीत सिंह
 इट्स हैपिनिंग - (1968, 2 एपिसोड) .... स्वयं
 माया (1967-1968, 18 एपिसोड) .... राजी 

 डिस्कोग्राफ़ी 
 एकल 
(कोष्ठकों में बिलबोर्ड, एकल चार्ट शीर्ष स्थिति का संकेतक है)
 "गेटिंग टू नो यू" (#108)/"हा राम" - कोलजेम्स 1026 (1968)
 "ड्रीम" (#119)/"समडे" - कोल्जेम्स 1034 (1969)

 एल्बम 
 साजिद-कोल्जेम्स COS-114 (1969)

 बाहरी कड़ियाँ 
 

श्रेणी:भारतीय अभिनेता
श्रेणी:जीवित लोग
लंबन

300px|right|thumb|लंबन की समस्या का सरल उदाहरण : दो स्थानों से देखने पर एक ही वस्तु का पृष्ठभाग भिन्न-भिन्न दिखता है। 
300px|right|thumb|लंबन का चलित चित्रण : प्रेक्षण बिन्दु की दायें-बायें गति के फलस्वरूप वस्तुएं भी चलती हुई दिख रही हैं। ध्यान देने योग्य बात यह है कि दूर की वस्तुएं, नजदीक की वस्तुओं की अपेक्षा धीमे चलती हुई प्रतीत होतीं हैं।
दो विभिन्न बिंदुओं से किसी वस्तु की ओर देखने पर जो कोणीय विचलन (angular shift) प्रतीत होता है, उसे लंबन (Parallax) कहते हैं और इन बिंदुओं को मिलानेवाली आधार रेखा उस दूरस्थ वस्तु पर जो कोण बनाती है, उससे लंबन का निरूपण होता है। आधार रेखा जितनी ही बड़ी होगी (अर्थात्‌ प्रेक्षण के बिंदु जितने ही दूर होंगे) वस्तु पर कोण उतना ही बड़ा होगा और परिणाम में यथार्थता की संभावना भी उतनी ही होगी।

लंबन, मापन ज्यामिति की एक सरल समस्या है, जिसका सर्वेक्षण में व्यापक उपयोग होता है। स्थलीय वस्तुओं की दूरी का अत्यंत यथार्थ मापन हो सकता है, किंतु इसी सिद्धांत की प्रयुक्ति खगोलीय वस्तुओं पर करने पर वस्तुओं की दूरी मापने की समस्या जटिल हो जाती है। चंद्र और ग्रहों के संदर्भ में निर्देश के तौर पर जिस आधार रेखा को प्रयुक्त किया जाता है, उसे पृथ्वी के व्यास से निरूपित करते हैं, जो मानक मापनों के लिए प्राय: विषुवत्‌ व्यास होता है। किंतु तारों का लंबन (नाक्षत्र लंबन) मापने के लिए इतनी लंबी आधार रेखा भी पर्याप्त उपयोगी नहीं ठहरती। एतदर्थ सूर्य के चारों ओर पृथ्वी की कक्षा को आधार रेखा बनाते हैं, जो पर्याप्त लंबी होती है। पृथ्वी की कक्षा का व्यास मापने के लिए, छह महीने के अंतराल में, किसी तारे का प्रतीत कोणीय विस्थापन (angular displacement) मापते हैं और वास्तविक निजी गति की शुद्धि के लिए पुन: दस महीने बाद दूसरा पठन लेते हैं।

साधारणत: लंबन अंतरित (subtended) कोण से निर्दिष्ट होता है, किंतु ज्योतिर्विज्ञान में इस कोण के आधे को लंबन कहते हैं। दूसरे शब्दों में पृथ्वी का अर्धव्यास, या पृथ्वी की कक्षा का औसत अर्धव्यास निर्देशित है। पृथ्वी की कक्षा के औसत अर्धव्यास (९ करोड़ ३० लाख मील) जितनी बड़ी आधार रेखा को लेकर भी किसी भी तारे का नाक्षत्र लंबन चाप के एक सेकंड तक की यथार्थता में नहीं आ पाता।

 बाहरी कड़ियाँ 
 Instructions for having background images on a web page use parallax effects
 Actual parallax project measuring the distance to the moon within 2.3%
 BBC's Sky at Night programme: Patrick Moore demonstrates Parallax using Cricket. (Requires RealPlayer)
 Berkely Center for Cosmological Physics Parallax 
 Parallax on an educational website, including a quick estimate of distance based on parallax using eyes and a thumb only

श्रेणी:प्रकाशिकी
श्रेणी:दृष्टि
श्रेणी:खगोलमिति
खीहा

खीहा एक भारतीय पक्षी है। इसे संस्कृत में प्रियंवद कहते हैं। 

इस पक्षी के दो स्पष्ट प्रादेशिक भेद है। एक तो ललमुँही खीहा (रक्तकपोल प्रियंवद) जो हिमालय में गढ़वाल से सिक्किम तक प्राय: २ से ७ हजार फुट की ऊँचाई पर पाए जाते हैं। कभी कदा ये १० हजार फुट तक की ऊँचाई पर भी देखे जाते हैं। इस वर्ग का खीहा ११ इंच का होता है। इसकी चोंच टेढ़ी होती है, ऊपरी पूँछ और डैने का घिरा हुआ भाग काही भूरा होता है और निचला भाग अखरोटी तथा सफेद होता है। ठुड्ढी और गले पर धूमिल भूरे रंग की धारियाँ होती है। यह झाड़ियों में निवास करता है और पहाड़ियों पर ही अधिकांश जीवन व्यतीत करता है। इसकी बोली मधुर होती है। नर पक्षी की बोली दुहरी होती है। दूसरी बोली पहली बोली के तत्काल बाद ध्वनित होती है। यदि मादा उसके निकट होती है तो दूसरी ध्वनि के बाद अपनी मधुर ध्वनि से तत्काल उत्तर देती है। यह पक्षी दूसरे पक्षी की बोलियों का भी प्रत्युत्तर देते हैं। यह पक्षी नाचता भी है। गुबरीला, केंचुआ, कीड़े आदि इसके मुख्य भोजन हैं।
right|thumb|300px|श्वेत-भौंह खीहा
दूसरी जाति का खीहा मुख्यत: दक्षिण भारत के पर्वतों में पाया जाता है। किंतु आबू की पहाड़ियों, मध्य प्रदेश और खानदेश के आसपास भी ये देखे जाते है। यह ललमुँही खीहा से कुछ छोटा होता है। इसका ऊपरी भाग भूरा और माथा काला होता है। आँख के ऊपर एक सफेद पट्टी सी होती है, जिसके ऊपर काली काली किनारी होती है। छाती और पेट पर एक पतली काली भूरी लकीर होती हे। चोंच पीली होती है। इसकी बोली सामान्यत: कर्कश होती है पर कभी कभी यह मधुर सीटी भी बजाता है। लोग सीटी बजाकर अपने निकट रखने का प्रयास करते हैं। यह अपनी लंबी तलवारनुमा चोंच से फूलों का रस चूसता है। वैसे, कीड़े मकोड़े भी इसके भोजन हैं।

श्रेणी:भारत के पक्षी
चकोर

चकोर एक साहित्यिक पक्षी है, जिसके बारे में भारत के कवियों ने यह कल्पना कर रखी है कि यह सारी रात चंद्रमा की ओर ताका करता है और अग्निस्फुलिंगों को चंद्रमा के टुकड़े समझकर चुनता रहता है। इसमें वास्तविकता केवल इतनी है कि कीटभक्षी पक्षी होने के कारण, चकोर चिंगारियों को जुगनू आदि चमकनेवाले कीट समझकर उनपर भले ही चोंच चला दे। लेकिन न तो यह आग के टुकड़े ही खाता है और न निर्निमेष सारी रात चंद्रमा को ताकता ही रहता है। यह पाकिस्तान का राष्ट्रीय पक्षी है।
thumb|right|Birds of Hindustan luchas, called būqalamūn, and partridges
thumb| Alectoris chukar falki  
चकोर पक्षी (Aves) वर्ग के मयूर (Phasianidae) कुल का प्राणी है, जिसकी शिकार किया जाता है। इसका माँस स्वादिष्ट होता है। चकोर मैदान में न रहकर पहाड़ों पर रहना पसंद करता है। यह तीतर से स्वभाव और रहन सहन में बहुत मिलता जुलता है। पालतू हो जाने पर तीतर की भाँति ही अपने मालिक के पीछे-पीछे चलता है। इसके बच्चे अंडे से बाहर आते ही भागने लगते हैं।

चकोर- (साहित्य) परंपराप्राप्त लोकप्रसिद्धि के अनुसार तथा कविसमय को काल्पनिक मान्यताओं के अनुरूप, चकोर चंद्रकिरणों पीकर जीवित रहता है (शां‌र्गघरपद्धति, १.२३)। इसीलिये इसे "चंद्रिकाजीवन' और "चंद्रिकापायी' भी कहते हैं। प्रवाद है कि वह चंद्रमा का एकांत प्रेमी है और रात भर उसी को एकटक देखा करता है। अँधेरी रातों में चद्रमा और उसकी किरणों के अभाव में वह अंगारों को चंद्रकिरण समझकर चुगता है। चंद्रमा के प्रति उसकी इस प्रसिद्ध मान्यता के आधार पर कवियों द्वारा प्राचीन काल से, अनन्य प्रेम और निष्ठा के उदाहरण स्वरूप चकोर संबंधी उक्तियाँ बराबर की गई हैं। इसका एक नाम विषदशर्नमृत्युक है जिसका आधार यह विश्वास है कि विषयुक्त खाद्य सामाग्री देखते ही उसकी आँखें लाल हो जाती है और वह मर जाता है। कहते हैं, भोजन की परीक्षा के लिये राजा लोग उसे पालते थे।

चित्रदीर्घा

 बाहरी कड़ियाँ 
 USGS Patuxent Bird Identification InfoCenter - Chukar
 South Dakota Birds and Birding - Chukar Information and Photos
 eNature.com - Chukar
 Alectoris Chukar in Greece
 Photos, Videos
 सन्दर्भ 

श्रेणी:भारत के पक्षी
श्रेणी:पक्षी परिवार
श्रेणी:तीतर
जनोक्ति

जनोक्ति एक ऑनलाइन वेब पत्रिका है। अगस्त 2009 में ‘जनोक्ति वेब मीडिया’ अस्तित्व में आया और निरंतर जारी है। इसके प्रधान संपादक : जयराम "विप्लव" तथा तकनीकी व प्रसार सलाहकार : कनिष्क कश्यप हैं। इसके अतिरिक्त इसके सम्पादकीय सलाहकार : अमिताभ भूषण “अनहद “, प्रबंधन सलाहकार : दीनबंधु सिंह और जन-संपर्क व प्रचार सलाहकार : विशाल तिवारी हैं। 
 सन्दर्भ 

बाहरी कड़ियाँ
 

श्रेणी:हिन्दी
श्रेणी:हिन्दी पत्रिकाएँ
श्रेणी:साहित्यिक पत्रिकाएँ
श्रेणी:साहित्य
श्रेणी:अंतरजाल
श्रेणी:जाल-पत्रिका
अंधा साँप

300px|right|thumb|अंधा साँप 
अंधा साँप देखने में केंचुए जैसा लगता है लेकिन इसका रंग अधिक गहरा होता है और सारे शरीर पर कोरछादी शक्ल बने होते हैं। इसकी लंबाई १६० और १७०० मि.मी. के बीच होती है। प्राय यह सड़े-गले कूड़े-कचरों के गड्ढों में मिलता है। इसमें विष नहीं होता। ये सर्प प्राय अंडे देने वाले होते हैं।

अंधे साँप की पूँछ का सिरा कुंद होता है तथा उसके अंत में एक छोटा बिंदु सा बना रहता है। नर्म मिट्टी में तेजी से बिल बनाने की इनकी दक्षता अपूर्व होती है। इनकी चाल भी धीमी होती है। अधिकतर अंधे सांप अपनी पूँछ का काँटा गड़ाकर झटका लेते हुए आगे बढ़ते हैं। अक्सर ये अपने मुँह को खोलते और बंद करते रहते हैं जिससे ऐसा जान पड़ता है कि ये आक्रमण को आतुर हैं।

इन साँपो का अहारा मुख्यत: नर्म शरीर वाले कीड़े और उनके लार्वे हैं। महेंद्र, मुखर्जी एवं दास जैसे सर्प विशेषज्ञों ने कहा है कि इन साँपों में भित्तिकास्थि युग्मित होती है और इन साँपों के सिर के ऊपर बड़े राष्ट्रमी, नासीय तथा नेत्र पूर्वी विशक्ल होते हैं। इनकी देह पर तैल ग्रंथियाँ बनी होती हैं।

टिफ़लॉप्स पेड़ों की नीची जगहों में यह अक्सर पाया जाता है इसी से जंतु विज्ञान में इसका नाम टिफ़लॉप्स ब्रैमिनस पड़ा। यह साँप ऊष्ण कटिबंधीय तथा उपोष्ण कटिबंधीय प्रदेशों में भी पाया जाता है। 

 बाहरी कड़ियाँ 
 Image of Ramphotyphlops braminus at the Institute of Toxicology and Genetics. Accessed 30 अगस्त 2007.
 Ramphotyphlops braminus at Snakes of Japan. Accessed 30 अगस्त 2007.
 Ramphotyphlops braminus at WildHerps.com. Accessed 30 अगस्त 2007.

श्रेणी:पशु
श्रेणी:सर्प
जौहर

जौहर पुराने समय में भारत में स्त्रियों द्वारा की जाने वाली क्रिया थी। जब युद्ध में हार निश्चित हो जाती थी तो पुरुष मृत्युपर्यन्त युद्ध हेतु तैयार होकर वीरगति प्राप्त करने निकल जाते थे तथा स्त्रियाँ जौहर कर लेती थीं अर्थात जौहर कुंड में आग लगाकर खुद भी उसमें कूद जाती थी। जौहर कर लेने का कारण युद्ध में हार होने पर शत्रु राजा द्वारा हरण किये जाने का भय होता था।

 सन्दर्भ 

श्रेणी:भारत का इतिहास
अल्बुला गिरिपथ

75px|left|अल्बुला गिरिपथ पर एक पथ-संकेत
right|thumb|250px|अल्बुला गिरिपथ
अल्बुला, स्विट्जरलैंड के ग्रिसन नामक पहाड़ी भाग का एक प्रसिद्ध गिरिपथ है। उत्तर से एनगाडाइन नदी के उत्तरी भाग में पहुँचने के लिए यही मुख्य मार्ग है। इसके उच्चतम भाग की ऊँचाई समुद्रतल से ७,५९५ फुट है। इस कारण पहले ७,५०४ फुट पर स्थित जूलियर गिरिपथ अधिक सुगम तथा सरल पड़ता था और उसका महत्त्व बहुत दिनों तक अल्बुला गिरिपथ से अधिक था। १३वीं शताब्दी से ही अब्बुला गिरिपथ चालू हो गया था, परंतु १८६५ ई. में इसमें घोड़ागाड़ी जाने के लिए रास्ता बनाया गया और १९०३ ई. में इसमें रेलमार्ग बना। तब इसका महत्त्व कई गुना बढ़ गया। इस गिरिपथ द्वारा राईन तथा हिंटर राईन उपत्यकाओं की सबसे सीधी सड़क बन गई है।

अल्बुला गिरिपथ के भीतर से जानेवाला रेलपथ कोयर नगर से रोचिनाऊ नगर तक राइन नदी के साथ-साथ चलता है और फिर हिटर राइन से होते हुए थूसिस तक पहुँचता है। इसके बाद शिन खड्ड के अंदर यह अल्बुला नामक पहाड़ी नदी को काटता हुआ टिफेन कास्टेल तक आता है। इस जगह से दक्षिण की ओर जूलियर पथ को छोड़कर अल्बुला नदी के साथ चलना शुरू करता है तथा आगे चलकर एक सुरंग से गुजरता है जिसका प्रवेशपथ ५,८७९ फुट पर और सर्वोच्च भाग ५,९८७ फुट पर स्थित है। यह सुरंग गिरिपथ के ठीक नीचे काटी गई है। रेलमार्ग इसके अंदर से निकलकर बीवर घाटी पर पहुँचता है तथा एनगाडाइन नदी की घाटी के ऊपरी भाग पर उतर आता है। इस गिरिपथ के कारण सेंट मोरीट्स से कोयर का रास्ता छोटा होकर केवल ५६ मील का रह गया।

 बाहरी कड़ियाँ 
 Profile on climbbybike.com

श्रेणी:गिरिपथ
श्रेणी:स्विट्जरलैंड
कारा सागर

thumb|right|300px|कारा सागर की अवस्थिति दर्शाता मानचित्र 
आर्कटिक महासागर का एक भाग, कारा सागर (रूसी: море Карское) साइबेरिया के उत्तर में स्थित है। पश्चिम में इसे बेरिंट सागर से कारा जलडमरूमध्य और नोवाया ज़ेमल्या तथा पूर्व में, लाप्टेव सागर से इसे सेवेर्नाया ज़ेमल्या अलग करते हैं।

कारा सागर की भौगोलिक उत्तरी सीमा का निर्धारण कोलसाट अंतरीप, ग्राहम बेल द्वीप, फ्रांज जोसेफ भूमि से लेकर आर्कटिक अंतरीप (आर्कटिक केप) जो कि सेवेर्नाया ज़ेमल्या का सबसे उत्तरी सिरा है, से गुजरती रेखा के द्वारा होता है।
 
कारा सागर की लंबाई 1450 किलोमीटर, चौड़ाई लगभग 970 किलोमीटर, क्षेत्रफल 880000 किमी² तथा औसत गहराई लगभग 110 मीटर (360 फीट) है।

कारा सागर, बेरिंट सागर जो कि अन्ध महासागर की अपेक्षाकृत गर्म जलधाराओं को ग्रहण करता है, की तुलना में अधिक ठंडा है और वर्ष में नौ महीने से अधिक समय तक जमा रहता है। 

कारा सागर में ओब, येनिसेय, प्यासिना और टैमिरा नदियां विसर्जित होती हैं और इनके मीठे पानी के कारण इसकी लवणता बदलती रहती है।
 
इसके मुख्य बंदरगाह नोवी और डिकसोन हैं और यह मछली पकड़ने का प्रमुख स्थल है, बावजूद इसके की वर्ष के सिर्फ दो महीने ही इस गतिविधि के लिए उपयुक्त होते हैं, क्योंकि बाकी समय यह जमा रहता है। पश्चिम साइबेरियाई तेल बेसिन के विस्तार के तौर पर यहाँ पेट्रोलियम और प्राकृतिक गैस के भंडारों को खोजा गया है पर अभी तक इनका दोहन शुरु नहीं हुआ है।
आर्किटिक महासागर को दुनिया का ‘एसी’ कहा जाता है, ये महासागर दुनिया की हिफाजत करता है। लेकिन आर्किटिक महासागर की बर्फ की मोटी चादर के नीचे दबी है एक न्‍यूक्लियर पनडुब्‍बी। इस पनडुब्‍बी में परमाणु बम के बराबर रेडियो एक्टिव पदार्थ है और ये पदार्थ समुद्र के पानी में घुलता जा रहा है। यकीन मानिए ये खतरा किसी एटम बम से कम नहीं है।

 
 सन्दर्भ 
 
 बाहरी कड़ियाँ 

श्रेणी:रूस के सागर
श्रेणी:आर्कटिक महासागर के सागर
श्रेणी:सागर
नेपाल के राष्ट्रपति

संघीय प्रजातान्त्रिक गणराज्य नेपाल के राष्ट्रपति 
 # Image नाम जन्मतिथि/मृत्यु पद ग्रहण  पद त्याग सहबद्ध 1 80px|center राम बरण यादव<small>(नेपाली राष्ट्रपतीय चुनाव, 2008|पहला कार्यकाल) 4 फ़रवरी 1948 23 जुलाई 2008 27 अक्टूबर 2015 नेपाली कांग्रेस 2 80px|center बिद्या देवी भंडारी<small>(नेपाली राष्ट्रपतीय चुनाव, 2015|दूसरा कार्यकाल) 19 जून 1961 28 अक्टूबर 2015 13 मार्च 2023 कम्युनिस्ट पार्टी ऑफ़ नेपाल 1  राम चंद्र पौडेल<small>(नेपाली राष्ट्रपतीय चुनाव, 2023|पहला कार्यकाल) 6 अक्टूबर 1943 13 मार्च 2023 पदासीन नेपाली कांग्रेस

 स्रोत 

 ये भी देखें 
 नेपाली राजाओं की सूची
 नेपाली प्रधानमंत्रियों की सूची
 नेपाल के उप राष्ट्रपति
गोटहार्ड रेल सुरंग

300px|right|thumb|गोटहार्ड रेल सुरंग का द्वार

स्विटजरलैंड अब विश्व की सबसे लंबी रेल-सुरंग के लिये भी जाना जायेगा। यहां के इंजीनियरों ने दुनिया की सबसे लंबी सुरंग तैयार करने में सफलता हासिल कर ली है। 57 किलोमीटर लंबी इस सुरंग को बनाने में 17 साल का लंबा समय लगा। गोटहार्ड नाम की इस सुरंग को लाइव टेलीकास्ट के साथ दुनिया के सामने पेश किया गया।

गोटहार्ड टनल की लंबाई 57 किलोमीटर है और इसमें वर्ष 2017 से रेल चलनी शुरू हो जाएगी। बताया जा रहा है कि इस सुरंग के शुरू होते ही इटली के शहर मिलान और स्विट्ज़रलैंड के ज्युरिख के बीच यात्रा में मात्र डेढ़ घंटे का समय कम लगेगा।

गौरतलब है कि अब तक जापान की सेकिन रेल सुरंग दुनिया की सबसे लंबी यातायात सुरंग है जिसकी लंबाई 53 किलोमीटर है, दूसरे नंबर पर इंग्लैंड और फ्रांस को जोड़ने वाली सुरंग है जिसकी लंबाई लगभग 50 किलोमीटर है।

 बाहरी कड़ियाँ 
 6115950,00.html दुनिया की सबसे लंबी सुरंग तैयार
 A map with the locations of Gotthard Rail Tunnel and Gotthard Base Tunnel

श्रेणी:रेल सुरंग
श्रेणी:स्विटजरलैंड
अंकोल

right|thumb|300px|अलैंजिअम सल्बीफोलिअम
अंकोल नामक पौधा अंकोट कुल का एक सदस्य है। वनस्पतिशास्त्र की भाषा में इसे एलैजियम सैल्बीफोलियम या एलैजियम लामार्की भी कहते हैं। वैसे विभिन्न भाषाओं में इसके विभिन्न नाम हैं जो निम्नलिखित हैं- 
संस्कृत : अंकोट, दीर्घकील
हिंदी : दक्षिणी ढेरा, ढेरा, थेल, अंकूल ; सहारनपुर क्षेत्र- विसमार
बँगला : आँकोड़
मराठी : आंकुल
गुजराती : ओबला
कोल : अंकोल 
 संथाली : ढेला।

विवरण
यह बड़े क्षुप (shrub) या छोटे वृक्ष (3 से 6 मीटर लंबे) के रूप में पाया जाता है। इसके तने की मोटाई 2.5 फुट होती है। तथा यह भूरे रंग की छाल से ढका रहता है। पुराने वृक्षों के तने तीक्ष्णाग्र होने से काँटेदार या कंटकीभूत (Spina cent) होते हैं।

इनकी पंक्तियाँ तीन से छह इंच लंबी अपलक, दीर्घवतया लंबगोल, नुकीली या हल्की नोंक वाली, आधार की तरफ पतली या विभिन्न गोलाई लिए हुए होती है। इनका ऊपरी तल चिकना एवं निचला तल मुलायम रोगों से युक्त होता है। मुख्य शिरा से पाँच से लेकर आठ की संख्या में छोटी शिराएँ निकलकर पूरे पत्र दल में फैल जाती हैं। ये पति्तयाँ एकांतर क्रम में लगभग आधे इंच लंबे पूर्णवृत (Petioda) द्वारा पौधे की शाखाओं से लगी रहती हैं।

पुष्प श्वेत एवं मीठी गंध से युक्त होते हैं। फरवरी से अप्रैल तक इस पौधे में फूल लगते हैं। बाह्य दल रोमयुक्त एवं परस्पर एक-दूसरे से मिलकर एक नलिकाकार रचना बनाते हैं जिसका ऊपरी किनारा बहुत छोटे-छोटे भागों में कटा रहता है। इन्हें बाह्यदलपुंज दंत (Calyx teeth) कहते हैं।

फल बेरी कहलाता है जो 5/8 इंच लंबा, 3/8 इंच चौड़ा काला अंडाकार तथा बाह्यदलपुंज के बढ़े हुए हिस्से से ढका रहता है। प्रारंभ में फल मुलायम रोमों से ढका रहता है परंतु रोगों के झड़ जाने के बाद चिकना हो जाता है। गुठली या अंतभिति्त (Endocarp) कठोर होती है। बीच का गूदा काली आभा लिए लाल रंग का होता है। बीज लंबोतरा या दीर्घवत् एवं भारी पदार्था से भरा रहता है। बीज पत्र सिकुड़े होते हैं।

इस पौधे की जड़ में 0.8 प्रतिशत अंकोटीन नामक पदार्थ पाया जाता है। इसके तेल में भी 0.2 प्रतिशत यह पदार्थ पाया जाता है। अपने रोग नाशक गुणों के कारण यह पौधा चिकित्साशास्त्र में अपना महत्त्वपूर्ण स्थान रखता है। रक्तचाप को कम करने में इसका चूर्ण बहुत ही उपयोगी सिद्ध हुआ है।

हिमालय की तराई, उत्तर प्रदेश,मध्यप्रदेश, बिहार, बंगाल, राजस्थान, दक्षिण भारत एवं बर्मा आदि क्षेत्रों में यह पौधा सरलता से प्राप्य है।

 सन्दर्भ 
 Germplasm Resources Information Network: Alangium
 Flora of Pakistan: Alangium
 Flora of Madagascar: Alangium
 Flora of China checklist: Alangium

श्रेणी:भारतीय वृक्ष
श्रेणी:औषधीय पौधे
नोवाया ज़ेमल्या

right|thumb|250px|नोवाया ज़ेमल्या
right|thumb|नोवाया ज़ेमल्या की उत्तरी यूरोप के सापेक्ष स्थिति
नोवाया ज़ेमल्या (रूसी: Новая Земля; अंग्रेजी: Novaya Zemlya; नॉर्वेजियन: Gåselandet (हंस भूमि)), रूस के उत्तर और यूरोप के पूर्वोत्तर में आर्कटिक महासागर में स्थित एक द्वीपसमूह है, जिस पर स्थित झेलानिया अंतरीप यूरोप का सुदूरतम बिन्दु है। द्वीपसमूह का प्रशासन अर्खांगेल्स्क ओब्लास्ट के द्वारा नोवाया ज़ेमल्या द्वीप क्षेत्र के नाम से चलाया जाता है। इसका कुल क्षेत्रफल 90,650 किमी² है। नोवाया ज़ेमल्या दो प्रमुख द्वीपों सेवेर्नी (उत्तरी) और यूझनी (दक्षिणी) से मिलकर बना है जिन्हें संकीर्ण मटोच्किन जलडमरूमध्य पृथक करता है। नोवाया ज़ेमल्या कारा सागर को बेरिंट सागर से अलग करता हैं।

द्वीपसमूह की जनसंख्या 2716 (2002 जनगणना) है, जिसमे से 2622 लोग, नोवाया ज़ेमल्या जिले के बेलुश्या गुबा नामक शहरी क्षेत्र में रहते हैं। यहाँ के मूल निवासी नेनेट लोग हैं जिनकी संख्या लगभग 100 है, जीवन निर्वाह के लिए मछली पकड़ने, जानवर पकड़ने, ध्रुवीय भालू और सील के शिकार जैसे व्यवसायों में लगे हैं।

शीत युद्ध के वर्षों के दौरान नोवाया ज़ेमल्या एक संवेदनशील सैन्य क्षेत्र था, सोवियत वायु सेना ने द्वीप के दक्षिणी हिस्से में स्थित रोगाशेवो में अपना सैन्य अड्डा स्थापित किया था। इस अड्डे को मुख्य रूप से ना सिर्फ इंटरसेप्टर विमान प्रचालन के लिए इस्तेमाल किया जाता था बल्कि यह पास ही स्थित परमाणु परीक्षण क्षेत्र को सैन्य सहायता भी प्रदान करता था। यह आज तक के सबसे शक्तिशाली परमाणु विस्फोट ज़ार बोम्बा का भी परीक्षण स्थल था जिसका विस्फोट 1961 में किया गया था।
 सन्दर्भ 

श्रेणी:रूस के द्वीपसमूह
श्रेणी:आर्कटिक महासागर के द्वीपसमूह
विज्ञापन नारा

thumb|Microsoft's 1987 logo with its 1994 slogan.
विज्ञापन नारा शब्द का प्रयोग उत्साहजनक पंक्तियों, ध्येय वाक्यों इत्यादि के लिए किया जाता है। किसी सभा के संबोधन में या किसी आंदोलन में उत्साहवर्धन के लिए सामान्यतौर पर नारा लगाते हैं।
आतिफ़ असलम

आतिफ अस्लम या मोहम्मद आतिफ अस्लम १२ मार्च १९८३ को पाकिस्तान के वज़ीराबाद, गुजरानवाला इलाके में जन्में एक जाने-माने गायक हैं। अन्तर्राष्ट्रीय स्तर पर ये सामान्यत: हिन्दी-ऊर्दू गायक के रूप में जाने जाते हैं। इन्होंने हिन्दी गानों के गायन में ख्याति अर्जित करनी शुरू की। २००८ में पाकिस्तान सरकार द्वारा इन्हें तम्गा-ऐ-इम्तियाज़ की उपाधि से पुरस्कृत किया गया।

 जीवन परिचय 
१४ साल की आयु में ही इन्होंने दसवीं कक्षा उत्तीर्ण की। ये हमेशा ही अपनी कक्षा के सबसे कम आयु के छात्र रहे। आतिफ़ असलम का जन्म फैजाबाद  जिले के रूदौली में एक मुस्लीम परिवार में हुआ। उन्होनें अपनी पढ़ाई किम्बर्ली हाई स्कूल, लरकाना के किंडरगार्टन में शुरू की। 1991 में वे रावलपिंडी चले गए जहाँ वे सैटेलाईट टाउन, रावलपिंडी के संत पॉल्स कैंब्रीज स्कूल में पढ़ाई की। आतिफ़ 1995 में लाहोर लौट गए जहाँ उन्होनें अपनी आगे की पढ़ाई डिवीजनल पब्लिक स्कूल, लाहोर में की। वे पंजाब में अपनी FSC की पढ़ाई को पूरा किया जहाँ वे स्नातक में डीग्री हासिल की।

सन्दर्भ

 बाहरी कड़ियाँ 
 अधिकृत वेबसाइट
 

श्रेणी:जीवित लोग
श्रेणी:पाकिस्तानी गायक
श्रेणी:1983 में जन्मे लोग
कण्टक शनि

जब किसी व्यक्ति की कुण्डली में उसकी चन्द्रराशि से चतुर्थ भाव या अष्टम भाव में शनि का गोचर होता है तब उसे कण्टक शनि के नाम से जाना जाता है। कण्टक का अर्थ है कांटा. कई बार समय या दशा अनुकूल ना होने के कारण कण्टक शनि कांटे के समान चुभने का कार्य करता है। इस कारण शनि के इस गोचर को कण्टक शनि के नाम से पुकारा जाता है।

श्रेणी:ज्योतिष
ऋचा पल्लोद

ऋचा पल्लोद एक भारतीय मॉडल और फिल्म अभिनेत्री है जिन्होंने हिंदी, कन्नड़, तमिल, तेलुगु और मलयालम भाषा की फिल्मों में काम किया है।

 कैरियर 
मॉडल से अभिनेत्री बनी ऋचा पल्लोद ने फिल्म 'परदेस' (1997) में एक छोटी सी भूमिका के साथ फिल्मों की चमकीली दुनिया में प्रवेश किया। उन्होंने 16 वर्ष की आयु में मॉडलिंग की शुरुआत की, कई विज्ञापन फिल्मों में काम किया और फाल्गुनी पाठक के संगीत वीडियो 'याद पिया की आने लगी' और 'पिया से मिल के आये नैन' में दिखाई दीं। अभिनेत्री ने तेलुगू फिल्म 'नुव्वे कवाली' (2000) के साथ कैरियर की शुरुआत की जिसने आलोचकों की प्रशंसा जीती और इसके लिए उन्होंने सर्वश्रेष्ठ अभिनेत्री का फिल्मफेयर (Filmfare) पुरस्कार जीता। बाद में उसने तमिल, कन्नड़ और हिंदी की कई फिल्मो में काम किया, लेकिन एक नायिका के रूप में कैरियर की स्थापना करने में विफल रहीं और सहायक भूमिकाएं करने लगी। 2009 में उन्हें सुपर हिट फिल्म 'डैडी कूल' में मलयालम मेगास्टार ममूटी के साथ जोड़ी में आने का मौका मिला।

 फ़िल्मों की सूची 
 वर्ष  फिल्म  भूमिका  भाषा  नोट्स 1991 लम्हे  पूजा  हिंदी  बाल कलाकार1997  परदेस   हिंदी  2000  नुव्वे कवाली  मधु  तेलगु  विजेता, फ़िल्मफ़ेयर सर्वश्रेष्ठ तेलगु अभिनेत्री अवॉर्ड2001  चिरु जल्लू  राधिका प्रसाद  तेलगु   शाहजहां  माहे  तमिल  2002  अल्ली अर्जुना  सावित्री  तमिल   कुछ तुम कहो कुछ हम कहें  मंगला सोलंकी  हिंदी   होली  संध्या  तेलगु  2003  काधल किरुक्कन  माहा  तमिल   तुमसे मिलके राँग नंबर  माही माथुर  हिंदी  2004  चैपल  जानू  कन्नड़   अग्निपंख  सुरभि  हिंदी   कौन है जो सपनों में आया  महक  हिंदी  2005 जुटाता  नंदिनी  कन्नड़  2006  समथिंग समथिंग ...  उनक्कम इनक्कम  ललिता  तमिल  2009  डैडी कूल  एनी साइमन  मलयालम  2010  इन्कोसारी  दीपा  तेलगु   नाल्वारावु   तमिल  फिल्म जारी है  काधल कलवान   तमिल  फिल्म जारी है

 सन्दर्भ 

बाहरी कड़ियाँ
 

श्रेणी:1980 में जन्मे लोग
श्रेणी:भारतीय अभिनेत्री
श्रेणी:तमिल अभिनेत्री
श्रेणी:जीवित लोग
श्रेणी:भारतीय आवाज अभिनेत्रियों
द्रव्य अनुपाती क्रिया का नियम

गुल्डबर्ग और वागेने ने यह कहा कि "किसी रासायनिक अभिक्रिया की गति अथवा वेग अभिक्रिया मे प्रयुक्त अभिकारको के सक्रिय द्रव्यमान के गुणनफल के समानुपाती होता है।

मतलब कििuruflvdwo

       A + B --> उत्पाद

       वेग समानुपाती [A].[B]

 सक्रिय द्रव्यमान 
किसी पदार्थ का सक्रिय द्रव्यमान का अर्थ उसकी मोलर सान्द्रता से है। किसी पदार्थ कि मोलर सान्द्रता विलयन मे उपस्थित उस पदार्थ की मोलो कि संख्या होती है।
 
सक्रिय द्रव्यमान = पदार्थ कि मोलो की सन्ख्या = ग्राम मे मात्रा/ अणुभार / आयतन (लीटर मे)
             
सक्रिय द्रव्यमान= W/M/v

 बाहरी कड़ियाँ 
 Studies Concerning Affinity . P. Waage and C.M. Guldberg; Henry I. Abrash, Translator.
 "Guldberg and Waage and the Law of Mass Action", E.W. Lund, J. Chem. Ed., (1965), 42, 548-550.
 A simple explanation of the mass action law . H. Motulsky.

श्रेणी:भौतिक रसायन
श्रेणी:रासायनिकगतिकी
श्रेणी:रसायन विज्ञान के नियम
अर्धमागधी

मध्य भारतीय आर्य परिवार की भाषा अर्धमागधी संस्कृत और आधुनिक भारतीय भाषाओं के बीच की एक महत्वपूर्ण कड़ी है। यह प्राचीन काल में मगध की साहित्यिक एवं बोलचाल की भाषा थी। जैन धर्म के 24वें तीर्थंकर महावीर स्वामी ने इसी भाषा में अपने धर्मोपदेश किए थे। आगे चलकर महावीर के शिष्यों ने भी महावीर के उपदेशों का संग्रह अर्धमागधी में किया जो आगम नाम से प्रसिद्ध हुए।

 अर्थ 

हेमचंद्र आचार्य ने अर्धमागधी को 'आर्ष प्राकृत' कहा है। अर्धमागधी शब्द का कई तरह से अर्थ किया जाता है :

(क) जो भाषा मगध के आधे भाग में बोली जाती हो, 
(ख) जिसमें मागधी भाषा के कुछ लक्षण पाए जाते हों, जैसे पुलिंग में प्रथमा के एकवचन में एकारांत रूप का होना (जैसे धम्मे)।

 साहित्य 
इस भाषा में विपुल जैन एवं लौकिक साहित्य की रचना की गई। जैन धर्म के 24वें तीर्थंकर महावीर स्वामी ने इसी भाषा में अपने धर्मोपदेश किए थे। आगे चलकर महावीर के शिष्यों ने अर्धमागधी में महावीर के उपदेशों का संग्रह किया जो आगम नाम से प्रसिद्ध हुए। समय-समय पर जैन आगमों की तीन वाचनाएँ हुईं। अंतिम वाचना महावीरनिर्वाण के १,००० वर्ष बाद, ईसवी सन्‌ की छठी शताब्दी के आरंभ में, देवर्धिगणि क्षमाक्षमण के अधिनायकत्व में वलभी (वला, काठियावाड़) में हुई जब जैन आगम वर्तमान रूप में लिपिबद्ध किए गए। इसी बीच जैन आगमों में भाषा और विषय की दृष्टि से अनेक परिवर्तन हुए। इन परिवर्तनों के होने पर भी आचारांग, सूत्रकृतांग, उत्तराध्ययन, दशैवकालिक आदि जैन आगम पर्याप्त प्राचीन और महत्वपूर्ण हैं। ये आगम श्वेतांबर जैन परंपरा द्वारा ही मान्य हैं, दिगंबर जैनों के अनुसार ये लुप्त हो गए हैं।

आगमों के उत्तरकालीन जैन साहित्य की भाषा को अर्धमागधी न कहकर प्राकृत कहा गया है। इससे यही सिद्ध होता है कि उस समय मगध के बाहर भी जैन धर्म का प्रचार हो गया था।

 संदर्भ ग्रंथ 
 ए.एम. घाटगे : इंट्रोडक्शन टु अर्धमागधी (१९४१);
 बेचरदास जीवराज दोशी : प्राकृत व्याकरण (१९२५)

 इन्हें भी देखें 
 मागधी
 मगही
 प्राकृत

 बाहरी कड़ियाँ 
 Jain Agams 
 An Illustrated Ardha-Magadhi Dictionary
शौरसेनी, महाराष्ट्री, मागधी, अर्द्ध-मागधी, पैशाची को भिन्न भाषाएँ मानने की परम्परागत मान्यता : पुनर्विचार (प्रोफेसर महावीर सरन जैन)

श्रेणी:हिन्दी
श्रेणी:भारत की भाषाएँ
श्रेणी:मध्यकालीन भाषाएँ
अभिश्लेषण

right|thumb|300px|बीच का संकेत हंहेरियन में है जो अत्यधिक अभिश्लेषित है। ऊपर एवं नीचे के संकेत क्रमशः रोमानियन एवं जर्मन में हैं, जो 'इन्फ्लेक्टेड भाषाएँ' हैं
अभिश्लेषण (एग्लूटिनेशन) दो वस्तुओं का मिलना। भाषाविज्ञान में शब्दों के संमेलन को अभिश्लेषण कहते हैं। भाषा में पदों के द्वारा अर्थ का तथा परसर्ग आदि के द्वारा संबंध का बोध होता है। 'मेरे' शब्द में 'मैं' (अर्थ तत्व) और 'का' (संबंध तत्व) का अभिलेषण करके "मेरे' शब्द बनाया गया है। इस अभिलेषण के आधार पर ही भाषाओं का आकृतिमूलक वर्गीकरण किया जाता है। चीनी भाषा में अभिश्लेषण नहीं है किंतु तुर्की भाषा अभिश्लेषण का अच्छा उदाहरण है। 

इसके तीन मुख्य भेद हैं- 

(१) प्रश्लिष्ट अभिश्लेषण (इनकारपोरेशन), इसमें दोनों तत्वों को अलग नहीं किया जा सकता। 

(२) अभिश्लिष्ट अभिश्लेषण (सिंपुल एग्लूटिलेशन) में अभिश्लिष्ट तत्त्व पृथक्‌ दिखाई देते हैं। 

(३) श्लिष्ट अभिश्लेषण (इनफ़्लेक्शन) में यद्यपि अर्थ तत्त्व में विकार हो जाता है फिर भी संबंध तत्त्व अलग मालूम होता है। 

संस्कृत व्याकरण में अभिश्लेषण की प्रक्रिया को सामर्थ्य कहते हैं। वहाँ इसके एकार्थी भाव और व्यपेक्षा में दो भेद माने गए हैं। प्राचीन पाश्चात्य दर्शन में दो विचारों के समन्वय के लिए इसका प्रयोग हुआ है। चिकित्साशास्त्र में द्रव पदार्थ में बैक्टीरिया, सेल या जीवाणुओं के परस्पर संयोग के लिए इस शब्द का प्रयोग होता है।

श्रेणी:अभिश्लेषणी भाषाएँ
अभिश्लेषण
अभिश्लेषण
लापतेव सागर

लाप्टेव सागर (रूसी: море Лаптевых), आर्कटिक महासागर का एक उथला सीमांत समुद्र है। यह साइबेरिया के पूर्वी तट, तैमिर प्रायद्वीप, सेवेर्नाया ज़ेमल्या और नया साइबेरियाई द्वीप समूह के बीच स्थित है। इसकी उत्तरी सीमा आर्कटिक केप से निर्देशांक 79°N और 139°E से गुजरती है और एनिसिय अंतरीप पर अंत होती है। कारा सागर इसके पश्चिम में जबकि पूर्वी साइबेरियाई सागर इसके पूर्व मे स्थित है।

इस समुद्र का नाम दो रूसी अन्वेषकों दिमित्री लाप्टेव और खरितोन लाप्टेव के नाम पर रखा गया है, इससे पहले इसे कई अन्य नामों से जाना जाता था और अंतिम प्रचलित नाम नॉर्देंस्क्जोल्ड सागर (रूसी: море Норденшельда) था जिसे स्वीडिश अंवेषक एडॉल्फ एरिक नॉर्देंस्कियोल्ड के नाम पर रखा गया था। इस समुद्र की विशेषताओं में इसकी भीषण जलवायु परिस्थितियाँ प्रमुख हैं क्योंकि इसका तापमान वर्ष में नौ महीनों से ज्यादा समय तक 0° सेल्सियस (32° फेरेनहाइट) या उससे नीचे रहता है और अगस्त से सितंबर के बीच के समय को छोड़कर यह जमा रहता है। इसकी अन्य विशेषताओं में इसके पानी की कम लवणता, वनस्पति, जीवों और मानव जनसंख्या की दुर्लभता और इसकी कम गहराई (ज्यादातर स्थानों पर 50 मीटर से कम) है।

लाप्टेव सागर के तटों पर हजारों सालों से यूकाग़िर, इवेनी और इवेंकी नामक मूल निवासी रहते आये हैं, जिनका प्राथमिक व्यवसाय मछली पकड़ना, शिकार और रेंडियर पालन है। इस क्षेत्र का रूसी अंवेषण 17 वीं शताब्दी में शुरू हुया। रूसियों ने इसकी शुरुआत दक्षिण से की जहाँ कई बड़ी नदियाँ समुद्र में विसर्जित होती थीं इन नदियों में प्रमुख थीं, लेना नदी, खटांगा नदी, अनाबर नदी, ओलेंयोक नदी और ओमोलोय नदी। समुद्र में कई द्वीप समूह उपस्थित हैं, जिनमें से कई पर मैमथ नामक प्राचीन विशाल हाथी के अच्छी तरह से संरक्षित अवशेष मिलते हैं। क्षेत्र में मुख्य मानवीय गतिविधियों में उत्तरी सागर मार्ग के भीतर खनन और नौगमन शामिल हैं, मछली पकड़ना और शिकार स्थानीय स्तर पर किया जाता है और इसका कोई व्यावसायिक महत्व नहीं है। इलाके की सबसे बड़ी बसावत और बंदरगाह टिक्सी है।
 सन्दर्भ 
 
बाहरी कड़ियाँ

श्रेणी:रूस के सागर
श्रेणी:आर्कटिक महासागर के सागर
श्रेणी:सागर
सीमांत समुद्र

thumb|अरब सागर हिन्द महासागर का एक सीमांत सागर है
समुद्र विज्ञान में सीमांत समुद्र (marginal sea) ऐसा सागर होता है जिसका कुछ भाग द्वीपों, द्वीपसमूहों, प्रायद्वीपों, महाद्वीपों की मुख्यभूमि के कुछ अंशों या मध्य-महासागर पर्वतमालाओं द्वारा घिरा हो लेकिन जिसका कुछ भाग कम-से-कम सतह पर खुले महासागर के साथ मिलता हो। इसकी परिभाषा पर समुद्र वैज्ञानिकों में कुछ मतभेद है।

 इन्हें भी देखें 
 समुद्र विज्ञान

 सन्दर्भ 

*
श्रेणी:समुद्र विज्ञान